ΔΕΛΤΙΟ ΤΥΠΟΥ

**4ο ΔΙΑΒΑΛΚΑΝΙΚΟ ΦΙΛΟΛΟΓΙΚΟ ΣΥΝΕΔΡΙΟ**

Πραγματοποιείται και φέτος, για τέταρτη συνεχόμενη χρονιά, στην αίθουσα του *«Τραμπαντζείου Γυμνασίου*», στη *Σιάτιστα* Κοζάνης, από *Παρασκευή 29 έως Κυριακή 31 Ιουλίου 2016, το 4ο Διαβαλκανικό Φιλολογικό Συνέδριο.* Διοργανωτές και οικονομικοί υποστηρικτές είναι: η Περιφέρεια Δυτικής Μακεδονίας, ο Δήμος Βοΐου, το Πανεπιστήμιο Ιωαννίνων και οι Νέοι Αγώνες Ηπείρου. Επιστημονικός υπεύθυνος, συντάκτης του ποιητικού Ανθολογίου που θα κυκλοφορήσει αλλά και ψυχή του Συνεδρίου είναι *ο Καθηγητής Νεοελληνικής Φιλολογίας και ποιητής Γιάννης Μότσιος*. Το θέμα του συνεδρίου, σύμφωνα με την πρόταση του Προέδρου του Συνεδρίου Γιάννη Μότσιου και τη σύμφωνη γνώμη των μελών του, είναι η ποίηση της Δεκαετίας *1945-1955*. Συμμετέχουν πανεπιστημιακοί καθηγητές, ερευνητές, διδάκτορες αλλά και διανοούμενοι και καλλιτέχνες από Βαλκανικές και Ευρωπαϊκές χώρες. Εκτός του αυστηρά επιστημονικού μέρους, το Συνέδριο περιλαμβάνει την ανάγνωση ποίησης της συγκεκριμένης δεκαετίας, την ανάγνωση ποιημάτων ποιητών-συνέδρων αλλά και ένα καθαρά μουσικό μέρος με μελοποιημένη ποίηση, αφιερωμένη στους μεγάλους ποιητές της Δεκαετίας αυτής.

Ο ΠΡΟΕΔΡΟΣ ΤΟΥ ΣΥΝΕΔΡΙΟΥ

ΓΙΑΝΝΗΣ ΜΟΤΣΙΟΣ